શીર્ષક: BBC SPECIAL : ભારતને કારણે મારા પર કાર્યવાહી થઈ: હાફિઝ સઈદ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કેટલાક રાજકારણીઓ તેમના વિરુદ્ધ પ્રચાર ઝૂંબેશ ચલાવી રહ્યા હોવાનું પણ હાફિઝ સઈદે જણાવ્યું હતું. 

પાકિસ્તાનના સંરક્ષણ પ્રધાન ખુર્રમ દસ્તગીર ખાને બીબીસીને જણાવ્યું હતું કે હાફિઝ સઈદના સંગઠન વિરુદ્ધની કાર્યવાહી 'ઓપરેશન રદ્દ-ઉલ-ફસાદ'નો હિસ્સો છે. 

આ સંબંધે બીબીસીના સંવાદદાતાએ હાફિઝ સઈદ સાથે વાતચીત કરી હતી. 

હાફિઝ સઈદને પૂછવામાં આવ્યું હતું કે 'ઓપરેશન રદ્દ-ઉલ-ફસાદ' તો આતંકવાદીઓ વિરુદ્ધનું છે. પાકિસ્તાન સરકારે જમાત ઉદ દાવાને કટ્ટરપંથી સંગઠન ગણી લીધું છે?

હાફિઝ સઈદે જણાવ્યું હતું કે તેમને આ બાબતે કોઈ નોટિસ આપવામાં આવી નથી કે તેનો કોઈ આધાર પણ નથી. 

હાફિઝ સઈદે કહ્યું હતું કે ''અમેરિકાનું દબાણ છે અને ભારત તરફથી આ બધું કરાવવામાં આવી રહ્યું છે. સંરક્ષણ પ્રધાન પણ તેમની ભાષા બોલી રહ્યા છે.''

હાફિઝ સઈદના જણાવ્યા અનુસાર, તેમને અદાલતોએ હંમેશા માનભેર મુક્ત કર્યા છે, પણ કેટલાક રાજકારણીઓ અન્ય કોઈના એજન્ડા મુજબ કામ કરી રહ્યા છે અને તેમના વિરુદ્ધ ઝૂંબેશ ચલાવે છે.

હાફિઝ સઈદે કહ્યું હતું કે ''અમારું વલણ આખી દુનિયા જાણે છે. પેશાવરમાં બાળકો પર હુમલો કરવામાં આવ્યો ત્યારે મદદ માટે સૌથી પહેલાં અમે પહોંચ્યાં હતાં.''

''એ જ રીતે સમગ્ર દેશમાંથી આતંકવાદને ખતમ કરવા માટે અમે સાહિત્ય છાપ્યું હતું. ઠેકઠેકાણે કામ કર્યું હતું.''

''મને ખબર નથી કે આ લોકો ક્યા એજન્ડા પર કામ કરી રહ્યા છે.''

'અમેરિકા સાથે ઝઘડો નથી'

અમેરિકા હાફિઝ સઈદને ડ્રોન હુમલાનું નિશાન બનાવવા ઈચ્છતું હોવાના સમાચાર પ્રકાશિત થયા હતા. 

આ સમાચારને હાફિઝ સઈદે ફગાવી દીધા હતા. 

તેમણે કહ્યું હતું કે ''અમેરિકા સાથે અમારે કોઈ ઝઘડો કે વિવાદ નથી. અમે કાશ્મીરની વાત જ કરીએ છીએ.''

''અમારા વિરુદ્ધ જે કંઈ છે તે ભારત તરફથી છે. ભારત અમેરિકાને ઉશ્કેરે એ શક્ય છે.''

જમાત ઉદ દાવાના હક્કાની નેટવર્ક સાથેના સંબંધ બાબતે હાફિઝ સઈદને પૂછવામાં આવ્યું હતું. 

તેમણે જણાવ્યું હતું કે હક્કાની નેટવર્ક અને અફઘાનિસ્તાનની હાલત સાથે જમાત ઉદ દાવાને કોઈ સંબંધ નથી. અલબત, અમેરિકાએ અફઘાનિસ્તાનમાંથી નીકળી જવું જોઈએ.

હક્કાની નેટવર્ક સાથે પોતાના પક્ષનું નામ જોડવા બાબતે હાફિઝ સઈદે કહ્યું હતું કે ''હક્કાનીઓનો પોતાનો મામલો છે. તેઓ અફઘાનિસ્તાનમાં પોતાની આઝાદીની જંગ લડી રહ્યા છે.''

''જે લોકો કાશ્મીરમાં જંગ લડી રહ્યા છે તેમને અમે યોગ્ય માનીએ છીએ.''

''હક્કાની એમ કહેતા હોય કે અમેરિકાએ તે કબજે ન કરવું જોઈએ, કતલ ન કરવી જોઈએ...